section_heading: Vodotok
paragraph_text: Nakon međurječja s Cvrckom (također pritokom Vrbanje) i pritokama Ugra, silazi u relativno dubok kraći kanjon (dubok oko 300 m) – sve do ušća njene jedine (desne) pritoke Grabačovce. Pri samom ulazu u Kotor Varoš, slijede jedan manji i veliki vodopad (Bobas, visok oko 7 m). Na desnoj litici iznad vodopada je i šire poznati istoimeni izvor (točak), za koji se od davnina vežu različita narodna vjerovanja. Iznad Bobasa, na lijevoj strmoj padini, nalaze se ostaci zidina srednjovjekovnog grada Kotor Varoš. Nakon 2. svjetskog rata ostali su očuvani ostaci kule (sa zvonom promjera 5 m), tamnica i stepenište koje ih povezuje.